Čerenec (prírodná rezervácia)

Čerenec je prírodná rezervácia v správe štátnej ochrany prírody Malé Karpaty.

Nachádza sa v okrese Piešťany v Trnavskom kraji neďaleko mesta Vrbové v katastri obce Prašník. Územie bolo vyhlásené v roku 1984 na rozlohe 1,5 ha. Ochranné pásmo nebolo určené. Je súčasťou CHKO Malé Karpaty. Na území rezervácie platí 4. stupeň ochrany. Prístupná je po náučnom chodníku z centra obce Prašník.

Predmetom ochrany sú: Zvyšky lesostepných spoločenstiev s bohatým výskytom ponikleca veľkého (Pulsatilla grandis) v sprievode ďalších zriedkavých druhov rastlín na vedeckovýskumné, náučné a kultúrno-výchovné ciele.

 Referencie 

 Iné projekty 

 Externé odkazy 

 Chránené územia, Štátna ochrana prírody Slovenskej republiky

 Zdroj 

Kategória:Prírodné rezervácie v Trnavskom kraji
Kategória:Chránené územia v okrese Piešťany
Kategória:Chránená krajinná oblasť Malé Karpaty
Kategória:Prašník
Kategória:Brezovské Karpaty